8d7673f81f311da5f49c3fca2b36a96f
et par spørgsmål om den nye boks:

det lader til at den ikk kræver kort hvis man har ekstrakanaler - har jeg forstået dét korrekt?

er det et krav at internetforbindelse man fodrer den med er fra yousee?

hvis internetforbindelsen af en eller anden grund er nede, må man så ikke se tv? optagelser? et skåret fiber kan jo tage dage at reparere...
ny boks: kort og udbyderkrav
yousee.dk
2019.43
1) der kræves ikke kort, og der kan ikke bruges kort.

2) den kræver ikke yousee bredbånd, blot en god bredbåndsforbindelse.

3) det korte svar er at den skal have internetforbindelse for at fungere. (derimod kan den godt bruges uden kabel-tv-tilslutning (antennekabel-tilslutning), men det anbefales ikke til aktuelle udsendelser, da de kun kan ses ved start forfra-funktionen).

hvis internetforbindelsen afbrydes mens boksen er tændt,  vil den dog fortsat kunne bruges til kabel-tv-kanaler og optagelse og visning af optagelser. streaming ophører naturligvis.

jeg prøvede at tænde boksen fra standby. det kunne godt lade sig gøre, selv om jeg havde slukket for internetforbindelsen.  derimod kunne boksen  ikke komme i gang og bruges til noget, hvis den var slukket og blev tændt igen uden tilgængelig internetforbindelse.